Diari Oficial de la Generalitat Valenciana


Sumari del DOGV 6230, del 22-03-2010 (2010/2731)

RESOLUCIÓ de 15 de febrer de 2010, de la Conselleria d'Educació, per la qual es concedix l'autorització d'obertura i funcionament al centre docent de nova creació d'ensenyances professionals de Música, denominat Sant Joan d'Alacant, a Sant Joan d'Alacant.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6230

Data del DOGV
:   22-03-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/2731


Data del document
:   15-02-2010

Organisme emissor
:   Conselleria d'Educació

Tipus de document
:   Resolució

Descriptors 

:   * centre d'ensenyament

RESOLUCIÓ de 15 de febrer de 2010, de la Conselleria d'Educació, per la qual es concedix l'autorització d'obertura i funcionament al centre docent de nova creació d'ensenyances professionals de Música, denominat Sant Joan d'Alacant, a Sant Joan d'Alacant. [2010/2731]  
L'expedient ha sigut iniciat a instància de la Societat Musical La Paz de Sant Joan d'Alacant, en sol·licitud d'autorització per a l'obertura i funcionament d'un centre docent privat de nova creació d'ensenyances professionals de Música, denominat Sant Joan d'Alacant, a Sant Joan d'Alacant.  
La Direcció General d'Ordenació i Centres Docents va aprovar, per mitjà de la Resolució de 28 de febrer de 2008, la proposta d'instal·lacions i ús educatiu dels espais reflectits en la documentació tècnica presentada, ja que complix els requisits establits en el Reial Decret 389/1992.  
El centre ha presentat, davant de la direcció territorial d'Educació corresponent, la relació del professorat i les titulacions corresponents a les especialitats sol·licitades, així com el quadro horari de funcionament i objectius, continguts i criteris d'avaluació, a fi de la seua aprovació abans de l'inici de les activitats educatives corresponents.  
L'expedient ha sigut tramitat per la Direcció Territorial d'Educació, i inclou informes favorables de la Unitat Tècnica de Construccions i de la Inspecció Educativa, quant a la relació del professorat, titulacions respectives i disponibilitat horària, així com l'acta del Consell Escolar Municipal de Sant Joan d'Alacant, de 12 de novembre de 2009, quant a la disponibilitat dels espais del Col·legi Públic d'Educació Infantil i Primària Rajoletes (codi del centre 69130080), en horari extraescolar, de conformitat amb la normativa vigent.  
Vistes la Llei Orgànica 8/1985, de 3 de juliol (BOE núm. 159 de 04.07.1985), reguladora del Dret a l'Educació; la Llei Orgànica 2/2006, de 3 de maig, d'Educació (BOE núm. 106 de 04.05.2006); el Reial Decret 389/1992, de 15 d'abril (BOE de 28.04.1992), pel qual s'establixen els requisits mínims dels centres que impartisquen ensenyances artístiques; el Reial Decret 321/1994, de 25 de febrer (BOE de 06.04.1994), sobre autoritzacions a centres docents privats per a impartir ensenyances artístiques; i el Decret 158/2007, de 21 de setembre (DOGV de 25.09.2007), del Consell, pel qual s'establix el currículum de les ensenyances professionals de Música i es regula l'accés a estes ensenyances.  
Vista la proposta del director general d'Ordenació i Centres Docents de 15 de febrer de 2010, de conformitat amb esta, i fent exercici de les atribucions conferides per l'article 28 de la Llei 5/1983, de 30 de desembre, del Consell, i l'article 6 del Decret 118/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Educació, resolc:  
Primer  
Autoritzar l'obertura i funcionament del centre docent privat de nova creació que s'indica a continuació, atenent les característiques, ensenyances i capacitat màxima que s'assenyalen.  
Denominació genèrica del centre: centre autoritzat professional de Música  
Denominació específica del centre: Sant Joan d'Alacant  
Titular: Associació Societat Musical La Paz de Sant Joan d'Alacant  
Domicili: Av. de l'Institut, núm. 6.  
Localitat: Sant Joan d'Alacant (03794)  
Província: Alacant  
Codi: 57602142  
Especialitats de les ensenyances professionals de Música que s'autoritzen:  
Clarinet, Contrabaix, Fagot, Flauta Travessera, Oboé, Percussió, Piano, Saxòfon, Trombó, Trompa, Trompeta, Tuba, Viola, Violí, Violoncel. El centre estarà obligat a impartir, a més, les ensenyances de música que el Decret 158/2007 establix per a completar les titulacions corresponents a les especialitats que s'autoritzen.  
El nombre d'alumnat autoritzat és de 180 llocs escolars.  
Segon  
El centre al qual queda adscrit, a l'efecte administratiu, és el Conservatori Professional de Música Guitarrista J. Tomás (codi de centre: 97912855) d'Alacant.  
Tercer  
Les modificacions, a les quals es referix l'art.10.1 del Reial Decret 321/1994, seran notificades a l'administració Educativa, qui instruirà el corresponent expedient. En els supòsits arreplegats en l'art. 10.2 del mencionat Reial Decret, s'instruirà expedient per a una nova autorització.  
Quart  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
Cinqué  
La present resolució tindrà efectes de la data en què es dicta, no obstant això, els seus efectes acadèmics s'entenen referits a l'inici del pròxim curs escolar.  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la Jurisdicció Contenciosa Administrativa, la present Resolució esgota la via administrativa i contra esta es podrà interposar recurs potestatiu de reposició o plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació en el termini d'un mes a comptar de l'endemà de la seua notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua notificació.  
Per als interessats que no siguen objecte de notificació, els terminis començaran a comptar de l'endemà de la seua publicació en el Diari Oficial de la Comunitat Valenciana.  
València, 15 de febrer de 2010.- El conseller d'Educació: Alejandro Font de Mora Turón.